而如果電腦曉自動攞 WWW 上嘅資訊，就能夠做到好多嘢，例子可以睇嚇機械學習（ML）相關嘅技術－呢啲技術本質上就係「靠住畀電腦係噉讀大量數據，令電腦學識睇數據入面嘅規律，從而令睇病等嘅工作都有得自動化」嘅，如果電腦能夠自動噉讀取所有 WWW 上面嘅資訊，就起碼表示做 ML 嗰陣會多咗好多數據用。